Na sastanku Koordinacije za zaštitu od epidemije  bolesti Covid 19, održanom u 14. 5. u prostorijama Doma za starije i nemoćne osobe Sisak,  a u skladu s  preporukama  HZJZ i MDOMSP  od 8. svibnja , donijete su sljedeće

ODLUKE

      1. Od ponedjeljka 18. svibnja moguć je izlazak korisnika iz prostora Doma na plato i u park ispred Doma u pratnji zaposlenika i to u dvije grupe – od 11,00 do 11,30 i od  11,3o do 12,00.

     2. Rad socijalne radnice sa strankama odvijat će se utorkom od 8,00 do 14,00.

     3.Posjete korisnicima  Doma od strane njihovih obitelji moguć je jednom tjedno od 13,00 do 18,00 sati u prostoru atrija uz pridržavanje strogih epidemioloških mjera.

     4.Posjete korisnicima na stacionaru bit će dopuštene jednom tjedno u trajanju od 10 minuta uz strogo propisane epidemiološke mjere. Korisniku može doći samo jedna osoba.

     5. Korisnike u prizemlju i na stacionaru obitelji mogu posjetiti utorkom, korisnike na 2. katu srijedom, na 3. katu četvrtkom  i na 4. katu petkom. Subotom i nedjeljom neće biti dopuštene posjete korisnicima Doma.

     6.Prijem korisnika bit će moguć uz dostavljenu potvrdu da je negativan na COVID 19.

     7. Članovi obitelji  prilikom ulaska u Dom moraju dezinficirati obuću na dezbarijeri, imati  masku na licu, zaposlenici recepcije će im dezinficirati ruke te uzeti sve podatke i od njih tražiti potpis kojim  će svjedočiti da nemaju respiratorne ili neke druge smetnje koje bi mogle ugroziti zdravlje korisnika Doma.

     8. Članovi obitelji i dalje mogu donositi artikle  u Dom koji će biti odloženi tri dana i tada dostavljeni korisnicima.

     9. Sve ove mjere su sukladne preporukama HZJZ  i  MDOMSP  i ostaju na snazi do opoziva.

Sisak, 14.05.2020. godine